Document ID: /roh_data/filtered/fineweb-2-filterrobots_roh.jsonl.gz/27002

Sco quai che la Regiun Alvra scriva en ina communicaziun bandunia Tatjana Horvath la plazza, per sa focusar sin sia cumpetenza-clav, l’economia da manaschi. Per la Regiun Alvra haja ella pudì furmar e bajegiar si las structuras fundamentalas da la nova plazza. Ils responsabels deploreschan la desditga. Sco quai che Roman Bergamin, il manader da la Regiun Alvra ha ditg sin dumonda da RTR, vegnia la plazza scritta ora da nov.
La plazza vegn finanziada per ina mesadad cun daners da la nova politica regiunala che l’Uffizi per economia e turissem dal Grischun AWT metta a disposiziun, sco la regiun Alvra scriva. L’autra mesadad surpiglia il parc natiral regiunal Parc Ela.
RR actualitad 17:00